
Modern Állam Kialakulása-Az államépítés folyamata Koszovóban

Kulcsszavak: Koszovó, államiság, függetlenség
A 21.-ik századra a legtöbb állam elnyerte azokat az államiági feltételeket, amelyek szükségesek, hogy modern államként definiálhassuk őket. Azonban, vannak esetek, ahol egy területnek és/vagy közösségnek nem eldöntött a politikai státusza. Manapság több kisebbség is próbálkozott függetlenedni az anyaországtól, de a függetlenség elnyerése gyakorlatban sokkal nehezebb, mint eléletben. A Montevideói egyezményben meghatározott államisági feltételek mellett más alapvető feltételek is szükségesek egy állam fenntartásához. A kutatásom alatt bebizonyítást nyert, hogy több esetben államok nehezen tudják ezeket a feltételeket betartani. Ezenfelül nem csak problémákat okozhatnak a feltételek fenntartása, de vannak esetek, ahol az államok már nem is képesek fenntartani őket. Láthatunk példákat amikor egy már létező államban tűnnek el ezek a feltételek vagy egy még kialakulóban lévő államban nincsen meg az összes alapvető feltétel. Koszovó az egyik mai példa arra amikor egy közösség próbál elszakadni és elnyerni a független államhoz szükséges feltételeket. Koszovó 2008-ban egyoldalúan kikiáltotta a függetlenségét, de a politikai státusza a mai napig nem tisztázott. A kutatásom további részében az államisági feltételek fejlődését és a befolyásoló tényezőket elemeztem Koszovó esetében. A vizsgálat folyamán kiderült, hogy a nemzetközi missziók és az el nem ismerése Koszovó függetlenségi nyilatkozatának okozz(t)ák a legtöbb problémát a függetlenedési folyamatban. Miután tanulmányoztam azokat az államtöredékeket, amelyekben nincsenek jelen, vagy csak minimális szinten vannak jelen az államisági feltételek, megpróbáltam Koszovót becsoportosítani valamelyik csoportba; azonban azt a konklúziót vontam le a tanulmányom végére, hogy nem lehetséges bármelyikbe is csoportosítani ezáltal egy sui generis állapot jött létre.



